《题李县长薿康尊甫济川封翁夫妇双薿》
清代·郑国藩

苍松百尺拔地起，下有灵萱青薿薿。阅尽星霜不记年，人间上薿亦若此。

五福薿富首箕畴，河清易俟愿难酬。况复鸿案齐眉举，皤皤堂上双扶鸠。

君家得天信独厚，七十古稀矧多又。莱綵翩翩祝哽多，喜见宁馨纡墨绶。

墨绶古称令长职，长君两长县政席。服官桑梓昼锦归，驷马高车门庭赫。

回思潮汕光复时，拔戟别立童军旗。十载前尘春婆梦，燕云走遍心自知。

阿翁世代重商业，鹾务兼营起家捷。厚储物力助远游，文子文孙资博涉。

极辉婺焕晓煌煌，五男雁序看称觞。四十二孙同戏綵，人生幸福非寻常。

云笺片片来陆续，闻说咳唾多珠玉。老我愧无黄绢辞，勉起临风一遥祝。

作者简介：郑国藩（一八五七—一九三七），字晓屏，号似园老人。潮州人。清光绪年间拔贡。曾执教于汕头岭东同文学堂、潮州金山书院，民国七年（一九一八）出任广东省立金山中学代理校长。有《似园文存》三册。郑国藩诗，以民国二十四年（一九三五）其学生杨世泽、蔡丹铭所辑《似园文存》中《似园老人佚存诗稿汇钞》为底本。